गैर आदिवासियों से वापस दिलाई जाए आदिवासियों की खरीदी जमीन
खरीदी गई ऐसी जमीनों की रजिस्ट्री हो रद्द
भास्कर संवाददाता | मुलताई
साहब, भोलेभाले आदिवासियों को गुमराह कर उनकी जमीन गैर आदिवासी औनेपौने दामों पर खरीद रहे हैं। ऐसे मामलों में तत्काल कार्रवाई कर गैर आदिवासियों द्वारा खरीदी गई जमीन की रजिस्ट्री निरस्त की जाना चाहिए।
आदिवासियों को उनकी जमीन वापस मिलना चाहिए। यह बात गुरुवार को अखिल भारतीय गोंडवाना पार्टी के कार्यकर्ताओं ने नायब तहसीलदार बी. देशमुख को ज्ञापन देते हुए कही। भारतीय गोंडवाना पार्टी के जिलाध्यक्ष दशरथ परते, दिलीप धुर्वे, देवेंद्र ताड़गे, किसन आहके, मुन्नालाल धुर्वे आदि ने कहा गैर आदिवासियों द्वारा खरीदी गई आदिवासियों की जमीन की जांच कर जमीन वापस दिलाई जाए। इसके साथ ही उन्होंने कहा अनुसूचित जनजाति वर्ग को सरकारी नौकरी में दिए जाने वाले आरक्षण का पूरा लाभ नहीं मिल रहा है। आरक्षण का लाभ मिल सके इसके लिए उचित प्रक्रिया अपनाई जाना चाहिए। देश के साथ मप्र के प्रत्येक जिले में स्थित गोंडवाना गढ़-किलों को राष्ट्रीय स्तर पर संरक्षण प्रदान करते हुए पर्यटन स्थल के रूप में विकसित किया जाना चाहिए। संरक्षण समिति में आदिवासियों की भागीदारी होना चाहिए। सदस्यों ने मुलताई को जिला बनाने की भी मांग की।
मुलताई। भारतीय गोंडवाना पार्टी के सदस्य ज्ञापन सौंपते हुए।
hin_Deva hin_Deva kas_Deva hin_Deva hin_Deva hin_Deva